กินยาคุม21เม็ด เริ่มกินเม็ดแรกเมื่อ14ม.ค. ต่อเนื่องมาประมาณ5วัน แล่วหลังจากนั้นเริ่มลืมกินยาคุม ลืมแบบวันเว้นวัน ไม่ได้เว้นช่วงยาว แต่ก็ไม่ได้ทานเผื่อด้วยค่ะ เท่ากับว่าลืมกินไป4เม็ด แพลนว่าจะมีเพศสัมพันธ์กับแฟนอาทิตย์หน้าค่ะ จะมีโอกาสท้องมั้ยคะ แล้วถ้าลืมกินแบบนี้จะแก้ไขได้อย่างไรคะไม่ให้ตั้งครรภ์ขอบมากค่ะ
สวัสดีค่ะ การกินยาคุมกำเนิดแบบแผงรายเดือนจำนวน 21 เม็ดนั้น เป็นการคุมกำเนิดที่มีประสิทธิภาพสูงมากประมาณ 99% ขึ้นไป ถ้าได้กินต่อเนื่องทุกวันจนครบแผงยา ไม่มีการลืมกินจากที่กล่าวมา ถ้ากินแบบเว้นๆ จนรวมๆลืมกินไปถึง 4 เม็ดนั้น ยาน่าจะมีประสิทธิภาพในการตั้งครรภ์ที่ลดลงไปมาก จนไม่น่าจะมีเพศสัมพันธ์แบบไม่ป้องกันได้อย่างปลอดภัย และถ้าลืมกินเกิน 3 เม็ดไปแล้ว ก็ไม่น่าจะกินชดเชยจนยากลับมามีประสิทธิภาพเท่าเดิมได้ถ้าจะมีเพศสัมพันธ์กัน ควรจะต้องใส่ถุงยางอนามัยทุกครั้ง จนกว่าประจำเดือนครั้งต่อไปจะมา เมื่อประจำเดือนมา ให้รีบเริ่มยาคุมแผงใหม่ภายใน 5 วันแรกของการมีประจำเดือน และกินต่อเนื่องไปจนยาหมดแผงค่ะ